இலங்கை உள்ளூராட்சி சபைத் தேர்தல்கள், 2025

**[[இலங்கையின் உள்ளூராட்சி சபைகள்|உள்ளூராட்சி சபைத்]] [[இலங்கையில் தேர்தல்கள்|தேர்தல்கள்]]** இலங்கையில் 2025 மே 6 இல் நடைபெற்றன. மொத்தம் 17,296,330 இலங்கையர் இத்தேர்தலில் வாக்களிக்கத் தகுதி பெற்றனர். வாக்காளர்கள் மொத்தமுள்ள 341 உள்ளூராட்சி சபைகளில் 28 மாநகரசபைகள், 36 நகரசபைகள், 275 பிரதேச சபைகள் உள்ளிட்ட 339 உள்ளூராட்சி சபைகளுக்கு உறுப்பினர்களைத் தேர்ந்தெடுத்தனர்.

வாக்குப்பதிவு ஒப்பீட்டளவில் குறைவாக இருந்தது, 61.88% ஆக பதிவாகியது. ஆளும் தேசிய மக்கள் சக்தி மிகப்பெரிய கட்சியாக உருவெடுத்து, கிடைக்கக்கூடிய 8,793 இடங்களில் 3,927 இடங்களைப் பெற்று 43.26% வாக்குகளைப் பெற்றது. வடக்கு, கிழக்கு மாகாணங்களில் 58 உள்ளாட்சி சபைகளில் தனித்துப் போட்டியிட்ட இலங்கைத் தமிழரசுக் கட்சி 43 சபைகளில் அதிக இடங்களைக் கைப்பற்றியது. 

## பின்னணி
இலங்கையில் கடைசியாக நடைபெற்ற 2018 உள்ளாட்சித் தேர்தலில், இலங்கை பொதுசன முன்னணி (இபொச) 40% வாக்குகளைப் பெற்று பெரும்பான்மையைப் பெற்றது. இபொச-இன் கீழ் போட்டியிட்ட கோட்டாபய ராஜபக்ச, பின்னர் நடந்த 2019 அரசுத்தலைவர் தேர்தலில் வெற்றி பெற்றார், அதே வேளை மகிந்த ராசபக்ச 2020 நாடாளுமன்றத் தேர்தலில் பொதுசன முன்னணியை வெற்றியடைய வைத்தார். இவர்களின் ஆட்சிக் காலத்தில், பொதுசன முன்னணி அரசாங்கம், கோவிட்-19 பெருந்தொற்று, கடுமையான பொருளாதார நெருக்கடி உட்பட பல சவால்களை எதிர்கொண்டது. இந்தப் பிரச்சினைகள் பரவலான போராட்டங்கள் மூலம் 2022 இல் இலங்கை அரசியல் நெருக்கடியின் உச்சக்கட்டத்தை அடைந்தது.

இதன் விளைவாக, கோட்டாபய ராஜபக்ச நாட்டை விட்டு வெளியேறி சனாதிபதி பதவியைத் துறந்தார். அதே நேரத்தில் மகிந்த ராசபக்சவும் பிரதமர் பதவியில் இருந்து விலகினார். ரணில் விக்கிரமசிங்க முதலில் இடைக்காலப் பிரதமராக நியமிக்கப்பட்டார், பின்னர் தற்காலிக அரசுத்தலைவரானார். 2022 சூலை 20 அன்று, ராஜபக்சவின் மீதமுள்ள பதவிக்காலத்தை நிறைவு செய்யும் பணியில், இலங்கையின் 9-வது அரசுத்தலைவராக விக்கிரமசிங்க நாடாளுமன்றத்தால் தேர்ந்தெடுக்கப்பட்டார்.

2024 செப்டம்பர் 21 அன்று நடைபெற்ற அரசுத்தலைவர் தேர்தலில், தேசிய மக்கள் சக்தியின் (தேமச) அனுர குமார திசாநாயக்க, எதிர்க்கட்சித் தலைவர் சஜித் பிரேமதாச, ரணில் விக்ரமசிங்க ஆகியோரைத் தோற்கடித்து இலங்கையின் 10-ஆவது அரசுத்தலைவரானார். அதைத் தொடர்ந்து நடந்த 2024 நாடாளுமன்றத் தேர்தலில், தேசிய மக்கள் கட்சி மிகப்பெரிய கட்சியாக உருவெடுத்து, 159 உறுப்பினர்களையும் 61.56% வாக்குகளையும் பெற்று மூன்றில் இரண்டு பெரும்பான்மையைப் பெற்று ஆட்சி அமைத்தது.

## தேர்தல் முறைமை
2025 தேர்தல்களின்படி, இலங்கையில் 29 மாநகரசபைகள், 36 நகரசபைகள், 276 பிரதேச சபைகள் அடங்கிய 341 உள்ளூராட்சி மன்றங்கள் உள்ளன. உள்ளூராட்சி மன்றத் தேர்தல்கள் கலப்பு-உறுப்பினர் விகிதாசார பிரதிநிதித்துவ முறையைப் பயன்படுத்தி நடத்தப்படுகின்றன, இது 2012-22, 2016-1, 2017-16 ஆகிய திருத்தச் சட்டங்களில் கோடிட்டுக் காட்டப்பட்டுள்ளது.

இந்த முறையின் கீழ், 60% இடங்கள் எளிய பன்முகத் தேர்தல் (FPTP) முறையின் மூலம் ஒதுக்கப்படுகின்றன, இங்கு அதிக வாக்குகளைப் பெற்ற வேட்பாளர் நியமிக்கப்பட்ட ஒற்றை அல்லது பல உறுப்பினர்களைக் கொண்ட வட்டாரத்தில் வெற்றி பெறுகிறார். மீதமுள்ள 40% ஒவ்வொரு அரசியல் கட்சி அல்லது சுயேச்சைக் குழுவிற்கு அவை பெற்ற வாக்குகளின் அடிப்படையில் விகிதாசாரமாக விநியோகிக்கப்படுகிறது. இந்த முறையின் கீழ் நடத்தப்பட்ட முதல் தேர்தல் 2018 உள்ளூராட்சி சபைத் தேர்தல்கள் ஆகும்.

அனைத்து உள்ளூர் அதிகாரசபைகளுக்கான வட்டாரங்களின் எண்ணிக்கையை எல்லை நிர்ணய ஆணையம் வரையறுத்துள்ளது, இதன் விவரங்கள் 2015 ஆகத்து 21 தேதியிட்ட *[[இலங்கை அரச வர்த்தமானி|அசாதாரண வர்த்தமானி]]* எண். 1928/26, 2017 பிப்ரவரி 17 தேதியிட்ட எண். 2006/44 வர்த்தமானியில் வெளியிடப்பட்டன.

விகிதாசாரப்படி இடங்களை ஒதுக்க, மாவட்டத் தேர்தல் அதிகாரி முதலில் ஒரு இடத்திற்கு சராசரி வாக்குகளைக் (X) கணக்கிடுவார், பின்னர் மொத்த செல்லுபடியாகும் வாக்குகளை மொத்த கிடைக்கக்கூடிய இடங்களால் வகுக்கப்படும். ஒவ்வொரு கட்சி அல்லது சுயேச்சைக் குழுவின் இருக்கை உரிமை (Y) பின்னர் அதன் மொத்த செல்லுபடியாகும் வாக்குகளை X ஆல் வகுப்பதன் மூலம் தீர்மானிக்கப்படுகிறது. இறுதியாக, எளிய பன்முகத் தேர்வு (FPTP) மூலம் வென்ற இடங்களின் எண்ணிக்கை Y இலிருந்து கழிக்கப்படுகிறது, விகிதாசாரப் பிரதிநிதித்துவத்தின் கீழ் வழங்கப்படும் கூடுதல் இடங்களை (Z) தீர்மானிக்கிறது.

கலப்பு உறுப்பினர் விகிதாசாரப் பிரதிநிதித்துவ (MMPR) முறையின் கீழ், ஒரு கட்சியின் மொத்த வாக்குகளில் அதன் பங்கின் அடிப்படையில் இடங்கள் ஒதுக்கப்படுகின்றன. ஒரு கட்சி பத்து இடங்களைப் பெற உரிமை உண்டானால், ஆனால் ஏழு தொகுதிகளில் மட்டும் வென்றால், அதன் உரிமையைப் பூர்த்தி செய்ய மூன்று பட்டியல் இடங்களைப் பெறுகிறது. இருப்பினும், ஒரு கட்சி அதன் உரிமையை விட அதிக தொகுதிகளில் வெற்றி பெற்றால், கூடுதல் இடம் ஒரு தொங்கல் இடமாகும். தேர்தல் மாவட்டங்களின் வெற்றியாளர்-அனைத்தையும் எடுக்கும் தன்மை அல்லது கட்சி ஆதரவின் புவியியல் பரவல் ஆகியவற்றிலிருந்து தொங்கல் இடங்கள் எழுகின்றன, இது ஒரு கட்சி ஒப்பீட்டளவில் குறைந்த வாக்குகளுடன் பல இடங்களை வெல்ல அனுமதிக்கிறது.

## அண்மைக்கால இலங்கை தேர்தல் முடிவுகள்

## போட்டியிட்ட கட்சிகள்

## வாக்களிப்பு
தேசிய அளவில் 17,296,330 பதிவு செய்யப்பட்ட வாக்காளர்களில், இத்தேர்தலில் 17,156,338 வாக்காளர்கள் வாக்களிக்கத் தகுதி பெற்றனர். கல்முனை மாநகர சபை, எல்பிட்டி பிரதேச சபை ஆகியவற்றிற்கான தேர்தல்கள் பின்போடப்பட்டன. நாடு முழுவதிலுமுள்ள 13,759 வாக்கு மையங்களில் வாக்கெடுப்பு நடைபெற்றது. 75,589 வேட்பாளர்கள் 49 அரசியல் கட்சிகளில் இருந்தும் 257 சுயேச்சைக் குழுக்களிலும் இருந்து போட்டியிட்டனர்.

### தபால் மூல வாக்களிப்பு
முன் அங்கீகாரம் பெற்ற விண்ணப்பதாரர்களுக்கு மட்டுமே, முதன்மையாகத் தேர்தல் கடமைகள் காரணமாக தேர்தல் நாளில் வாக்களிப்பதைத் தவிர்க்கும் அரசு ஊழியர்களுக்கு மட்டுமே தபால்மூலம் வாக்களிக்கத் தகுதி பெற்றனர். தபால்-மூல வாக்கெடுப்பு 2025 ஏப்பிரல் 24 இல் தொடங்கி, ஏப்பிரல் 39 அன்று நிறைவடைந்தது.

### தேர்தல் நாள்
வாக்களிப்பு நாடெங்கும் 2025 மே 6 காலை 07:00 மணிக்குத் தொடங்கி, மாலை 4:00 மணிக்கு நிறைவடைந்தது.

## முடிவுகள்
### தேசிய வாரியாக முடிவுகள்

### மாவட்ட வாரியாக முடிவுகள்

## உள்ளாட்சி மன்றங்களின் அரசியல் கட்டுப்பாடு
### மாநகரசபைகள்

### நகரசபைகள்

### பிரதேச சபைகள்
#### வட மாகாணம்

#### கிழக்கு மாகாணம்

#### மேல் மாகாணம்

#### மத்திய மாகாணம்

#### தென் மாகாணம்

#### ஊவா மாகாணம்

#### சப்ரகமுவா மாகாணம்

#### வடமேல் மாகாணம்

#### வடமத்திய மாகாணம்

## குறிப்புகள்

;தேர்தல் முடிவுகள்


## மேற்கோள்கள்

## வெளி இணைப்புகள்
*Election Commission of Sri Lanka official website
*Provincial Councils and Local Government Division: Ward Maps
*Commission to Investigate Allegations of Bribery or Corruption official website

2025
பகுப்பு:2025 தேர்தல்கள்